title: 2006/507/EZ: Odluka Vijeća od 14. listopada 2004. o sklapanju Stockholmske konvencije o postojanim organskim onečišćujućim tvarima u ime Europske zajednice

text:
               11/Sv. 8

               HR

               Službeni list Europske unije

               292

         32006D0507

               L 209/1

               SLUŽBENI LIST EUROPSKE UNIJE

         ODLUKA VIJEĆA
   od 14. listopada 2004.
   o sklapanju Stockholmske konvencije o postojanim organskim onečišćujućim tvarima u ime Europske zajednice
   (2006/507/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 175. stavak 1., u vezi s člankom 300. stavkom 2. prvim podstavkom prvom rečenicom i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   budući da:

               (1)

               Promicanje mjera na međunarodnoj razini za rješavanje regionalnih i svjetskih problema okoliša jedan je od ciljeva politike Zajednice u području okoliša, u skladu s člankom 174. Ugovora.

               (2)

               Vijeće je 1998. ovlastilo Komisiju da u ime Zajednice sudjeluje u pregovorima o Konvenciji o postojanim organskim onečišćujućim tvarima pod pokroviteljstvom Programa za okoliš Ujedinjenih naroda. Komisija je u tim pregovorima sudjelovala zajedno s državama članicama.

               (3)

               Konvencija o postojanim organskim onečišćujućim tvarima (Konvencija) donesena je u Stockholmu 22. svibnja 2001.

               (4)

               Konvencija osigurava okvir, na temelju načela predostrožnosti, za uklanjanje proizvodnje, uporabe, uvoza i izvoza početnih 12 prioritetnih postojanih organskih onečišćujućih tvari, sigurno rukovanje i njihovo zbrinjavanje te uklanjanje ili smanjivanje ispuštanja određenih nenamjernih postojanih organskih onečišćujućih tvari. Nadalje, Konvencijom su utvrđena pravila za uključivanje novih kemikalija u Konvenciju.

               (5)

               Zajednica, tadašnjih 15 država članica i osam novih država članica, potpisala je Konvenciju tijekom konferencije opunomoćenika održane u Stockholmu od 22. do 23. svibnja 2001.

               (6)

               Konvencija je otvorena za ratifikaciju, prihvaćanje odnosno odobravanje državama i organizacijama regionalne gospodarske integracije.

               (7)

               Organizacije regionalne gospodarske integracije sukladno pravilima Konvencije dužne su u svojoj ispravi o ratifikaciji, prihvaćanju, odobravanju ili pristupanju navesti u kojoj su mjeri nadležne u pogledu pitanja koja su uređena Konvencijom.

               (8)

               Zajednica je već donijela instrumente koji obuhvaćaju pitanja uređena Konvencijom, uključujući Uredbu (EZ) br. 850/2004 Europskog parlamenta i Vijeća od 29. travnja 2004. o postojanim organskim onečišćujućim tvarima i o izmjeni Direktive 79/117/EEZ (3), Uredbu (EZ) br. 304/2003 Europskog parlamenta i Vijeća od 28. siječnja 2003. o izvozu i uvozu opasnih kemikalija (4) i Direktivu Vijeća 96/59/EZ od 16. rujna 1996. o odlaganju polikloriranih bifenila i polikloriranih terfenila (PCB/PCT) (5).

               (9)

               Konvencija doprinosi ostvarivanju ciljeva politike zaštite okoliša Zajednice. Stoga je primjereno da Zajednica što prije odobri tu Konvenciju.

               (10)

               U slučaju izmjena Priloga A, B ili C odnosno donošenja dodatnih priloga Konvenciji, Komisija bi trebala predvidjeti njihovu provedbu u okviru Uredbe (EZ) br. 850/2004 ili drugog relevantnog zakonodavstva Zajednice. Ako neka izmjena nije provedena u roku od godinu dana od priopćenja depozitara o donošenju izmjene, i da bi se izbjegle situacije neusklađenosti, Komisija bi trebala obavijestiti depozitara o tome,

         ODLUČILO JE:
   Članak 1.
   Ovime se u ime Zajednice odobrava Konvencija o postojanim organskim onečišćujućim tvarima, dalje u tekstu „Konvencija”.
   Tekst Konvencije priložen je ovoj Odluci.
   Članak 2.
   1.   Kada neka izmjena Priloga A, B ili C odnosno dodatni prilog Konvenciji nije proveden u prilozima Uredbi br. 850/2004 ili drugom relevantnom zakonodavstvu Zajednice u roku od godinu dana od priopćenja depozitara o donošenju izmjene, Komisija o tome obavješćuje depozitara u skladu s člankom 22. Konvencije.
   2.   U slučaju da je neka izmjena Priloga A, B ili C odnosno dodatni prilog Konvenciji proveden nakon obavijesti iz stavka 1., Komisija bez odgađanja povlači obavijest.
   Članak 3.
   1.   Ovime se ovlašćuje predsjednik Vijeća da odredi osobu ili osobe ovlaštene položiti kod glavnog tajnika Ujedinjenih naroda ispravu o odobrenju u ime Europske zajednice, u skladu s člankom 25. stavkom 1. Konvencije.
   2.   Ovime se ovlašćuje predsjednik Vijeća da odredi osobu ili osobe ovlaštene položiti izjavu o nadležnosti određenu u Prilogu ovoj Odluci u ime Europske zajednice, u skladu s člankom 25. stavkom 3. Konvencije.

      Sastavljeno u Luxembourgu 14. listopada 2004.

            Za Vijeće

            Predsjednik

         P. VAN GEEL

      (1)  SL C 87 E, 7.4.2004., str. 495.

      (2)  SL C 32, 5.2.2004., str. 45.

      (3)  SL L 158, 30.4.2004., str. 7.

      (4)  SL L 63, 6.3.2003., str. 1. Uredba kako je zadnje izmijenjena Uredbom Komisije (EZ) br. 777/2006 (SL L 136, 24.5.2006., str. 3.).

      (5)  SL L 243, 24.9.1996., str. 31.


title: Odluka (EU) 2016/2164 Europske središnje banke od 30. studenoga 2016. o odobrenju količine izdavanja kovanica u 2017. (ESB/2016/43)

text:
               8.12.2016

               HR

               Službeni list Europske unije

               L 333/73

         ODLUKA (EU) 2016/2164 EUROPSKE SREDIŠNJE BANKE
   od 30. studenoga 2016.
   o odobrenju količine izdavanja kovanica u 2017. (ESB/2016/43)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno njegov članak 128. stavak 2.,
   uzimajući u obzir Odluku (EU) 2015/2332 Europske središnje banke od 4. prosinca 2015. o postupovnom okviru za odobravanje količine izdanja eurokovanica (ESB/2015/43) (1), a posebno njezin članak 2.,
   budući da:

               (1)

               Od 1. siječnja 1999. Europska središnja banka (ESB) ima isključivo pravo odobriti količine kovanica koje izdaju države članice čija je valuta euro.

               (2)

               Devetnaest država članica čija je valuta euro podnijelo je ESB-u svoje zahtjeve za odobrenje količine eurokovanica koje će se izdati u 2017., dopunjene napomenama za pojašnjenje metodologije predviđanja. Neke od ovih država članica su također dostavile dodatne informacije koje se odnose na optjecajne kovanice, ako su te informacije raspoložive i ako ih dotične države članice smatraju važnim kako bi potkrijepile zahtjev za odobrenje.

               (3)

               Budući da pravo država članica da izdaju eurokovanice ovisi o odobrenju ESB-a o količini izdanja, države članice ne smiju premašiti količine koje je odobrio ESB bez prethodnog odobrenja ESB-a,

         DONIJELO JE OVU ODLUKU:
   Članak 1.
   Odobrenje količine eurokovanica koja će se izdati 2017.
   ESB ovime odobrava količinu eurokovanica koju će izdati države članice čija je valuta euro u 2017. kako je navedeno u sljedećoj tablici:

               (u milijunima EUR)

               Količina eurokovanica odobrena za izdanje u 2017.

               Optjecajne kovanice

               Numizmatičke kovanice
               (nisu namijenjene za optjecaj)

               Količina izdanja kovanica

               Belgija

               51,0

               1,0

               52,0

               Njemačka

               419,0

               219,0

               638,0

               Estonija

               9,7

               0,3

               10,0

               Irska

               30,7

               0,8

               31,5

               Grčka

               106,3

               0,6

               106,9

               Španjolska

               359,3

               30,0

               389,3

               Francuska

               224,3

               51,0

               275,3

               Italija

               94,2

               1,8

               96,0

               Cipar

               14,0

               0,1

               14,1

               Latvija

               16,3

               0,3

               16,6

               Litva

               30,0

               0,3

               30,3

               Luksemburg

               17,7

               0,2

               17,9

               Malta

               10,2

               0,2

               10,4

               Nizozemska

               25,0

               4,0

               29,0

               Austrija

               87,2

               181,8

               269,0

               Portugal

               62,0

               3,0

               65,0

               Slovenija

               24,0

               2,0

               26,0

               Slovačka

               15,6

               1,4

               17,0

               Finska

               35,0

               10,0

               45,0

               Ukupno

               1 631,5

               507,8

               2 139,3

         Članak 2.
   Stupanje na snagu
   Ova Odluka stupa na snagu na dan kada su o njoj obaviješteni adresati.
   Članak 3.
   Adresati
   Ova je Odluka upućena državama članicama čija je valuta euro.

      Sastavljeno u Frankfurtu na Majni 30. studenoga 2016.

            Predsjednik ESB-a

         Mario DRAGHI

      (1)  SL L 328, 12.12.2015., str. 123.


title: Odluka Političkog i sigurnosnog odbora (ZVSP) 2017/114 od 10. siječnja 2017. o produljenju mandata voditelja misije Europske unije za izgradnju sposobnosti u Somaliji (EUCAP Somalia/1/2017)

text:
               24.1.2017

               HR

               Službeni list Europske unije

               L 18/49

         ODLUKA POLITIČKOG I SIGURNOSNOG ODBORA (ZVSP) 2017/114
   od 10. siječnja 2017.
   o produljenju mandata voditelja misije Europske unije za izgradnju sposobnosti u Somaliji (EUCAP Somalia/1/2017)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2012/389/ZVSP od 16. srpnja 2012. o misiji Europske unije za izgradnju sposobnosti u Somaliji (EUCAP Somalia) (1), a posebno njezin članak 9. stavak 1.,
   budući da:

               (1)

               Na temelju članka 9. stavka 1. Odluke 2012/389/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke u svrhu obavljanja političkog nadzora i strateškog usmjeravanja misije Europske unije za izgradnju sposobnosti u Somaliji (EUCAP Somalia), uključujući odluku o imenovanju voditelja misije.

               (2)

               PSO je 26. srpnja 2016. donio Odluku EUCAP NESTOR/1/2016 (2) kojom je gđa Maria-Cristina STEPANESCU imenovana voditeljicom misije EUCAP NESTOR od 1. rujna 2016. do 12. prosinca 2016.

               (3)

               Odlukom Vijeća (ZVSP) 2016/2240 (3) mandat misije EUCAP NESTOR produljen je do 31. prosinca 2018., a misija je preimenovana u „EUCAP Somalia”.

               (4)

               Visoki predstavnik Unije za vanjske poslove i sigurnosnu politiku 9. prosinca 2016. predložio je produljenje mandata gđe Maria-Cristine STEPANESCU kao voditeljice misije EUCAP Somalia od 13. prosinca 2016. do 12. prosinca 2017.,

         DONIO JE OVU ODLUKU:
   Članak 1.
   Mandat gđe Maria-Cristine STEPANESCU kao voditeljice misije Europske unije za izgradnju sposobnosti u Somaliji (EUCAP Somalia) produljuje se do 12. prosinca 2017.
   Članak 2.
   Ova Odluka stupa na snagu na dan donošenja.
   Primjenjuje se od 12. prosinca 2016.

      Sastavljeno u Bruxellesu 10. siječnja 2017.

            Za Politički i sigurnosni odbor

            Predsjednik

         W. STEVENS

      (1)  SL L 187, 17.7.2012., str. 40.

      (2)  Odluka Političkog i sigurnosnog odbora (ZVSP) 2016/1633 od 26. srpnja 2016. o imenovanju voditelja misije Europske unije za izgradnju regionalne pomorske sposobnosti u državama Roga Afrike (EUCAP NESTOR) (EUCAP NESTOR/1/2016) (SL L 243, 10.9.2016., str. 8.).

      (3)  Odluka Vijeća (ZVSP) 2016/2240 od 12. prosinca 2016. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 337, 13.12.2016., str. 18.).


title: 2014/123/EU: Odluka Europske središnje banke od 4. veljače 2014. o određivanju kreditnih institucija koje podliježu sveobuhvatnoj procjeni (ESB/2014/3)

text:
               8.3.2014

               HR

               Službeni list Europske unije

               L 69/107

      ODLUKA EUROPSKE SREDIŠNJE BANKE

   od 4. veljače 2014.
   o određivanju kreditnih institucija koje podliježu sveobuhvatnoj procjeni
   (ESB/2014/3)
   (2014/123/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno njegov članak 127. stavak 6.,
   uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njen članak 4. stavak 3. i članak 33. stavke 3. i 4.,
   uzimajući u obzir prijedlog Nadzornog odbora,
   budući da:

               (1)

               Nakon 3. studenoga 2013., s ciljem preuzimanja svojih nadzornih zadaća, Europska središnja banka (ESB) može od nacionalnih nadležnih tijela te od osoba navedenih u članku 10. stavku 1. Uredbe (EU) br. 1024/2013 zatražiti da dostave sve relevantne informacije kako bi ESB mogao provesti sveobuhvatnu procjenu kreditnih institucija država članica sudionica, uključujući procjenu bilance. ESB je obvezan provesti takvu procjenu barem za kreditne institucije koje nisu obuhvaćene člankom 6. stavkom 4. Uredbe (EU) br. 1024/2013.

               (2)

               ESB je 23. listopada 2013. objavio nazive institucija uključenih u sveobuhvatnu procjenu i početni pregled ključnih značajki sveobuhvatne procjene.

               (3)

               ESB je na temelju kriterija navedenih u članku 6. stavku 4. Uredbe (EU) br. 1024/2013 utvrdio kreditne institucije u odnosu na koje namjerava provesti sveobuhvatnu procjenu, uključujući procjenu bilance, u skladu s člankom 33. stavkom 4. Uredbe (EU) br. 1024/2013. Prilikom primjene ovih kriterija ESB je u obzir uzeo moguće promjene koje u svako doba mogu nastupiti zbog dinamike aktivnosti kreditnih institucija i posljedica koje iz toga proistječu za ukupnu vrijednost njihove imovine. Ishod toga je bilo uključivanje kreditnih institucija od strane ESB-a koje trenutno ne ispunjavaju kriterije za značaj, ali bi to mogle učiniti u skoroj budućnosti te bi stoga trebale podlijegati sveobuhvatnoj procjeni. Stoga će ESB poduzeti sveobuhvatnu procjenu u odnosu na kreditne institucije, financijske holdinge ili miješane financijske holdinge s imovinom čija ukupna vrijednost prelazi 27 milijardi EUR. Neovisno o gornjim kriterijima, ESB će također poduzeti sveobuhvatnu procjenu u odnosu na tri najznačajnije institucije u svakoj državi članici europodručja. Određivanje kreditnih institucija za koje ESB namjerava provesti sveobuhvatnu procjenu ne utječe na konačnu procjenu kriterija utemeljenu na posebnoj metodologiji, koja je uključena u okvir naveden u članku 6. Uredbe (EU) br. 1024/2013.

               (4)

               Kreditne institucije i nacionalna nadležna tijela obvezna su dostaviti sve bitne informacije kako bi ESB mogao provesti sveobuhvatnu procjenu u skladu s člankom 33. stavkom 4. Uredbe (EU) br. 1024/2013.

               (5)

               ESB može od nacionalnih nadležnih tijela i od osoba navedenih u članku 10. stavku 1. Uredbe (EU) br. 1024/2013 zatražiti da dostave sve relevantne informacije kako bi ESB mogao provesti takvu sveobuhvatnu procjenu.

               (6)

               Za članove Nadzornog odbora, osoblje ESB-a i osoblje koje su uputile države članice sudionice vrijedi obveza čuvanja poslovne tajne iz članka 37. Statuta Europskog sustava središnjih banaka i Europske središnje banke te relevantno pravo Unije. Na ESB i nacionalna nadzorna tijela osobito se primjenjuju odredbe o razmjeni informacija i čuvanju poslovne tajne iz Direktive 2013/36/EU Europskog parlamenta i Vijeća (2),

         DONIJELO JE OVU ODLUKU:
   Članak 1.
   Subjekti na koje se primjenjuje sveobuhvatna procjena
   1.   Na subjekte navedene u Prilogu primjenjuje se sveobuhvatna procjena koju ESB mora provesti do 3. studenoga 2014.
   2.   U skladu s člankom 33. stavkom 4. Uredbe (EU) br. 1024/2013 nacionalno nadležno tijelo odgovorno za nadzor nad kreditnom institucijom navedenom u Prilogu dostavlja sve informacije relevantne za sveobuhvatnu procjenu koje ESB zatraži u odnosu na tu kreditnu instituciju. Nacionalno nadležno tijelo prema vlastitom nahođenju provjerava informacije za sveobuhvatnu procjenu, uključujući, prema potrebi, inspekcije na licu mjesta i uz sudjelovanje trećih strana.
   3.   Nacionalno nadležno tijelo odgovorno za nadzor društava kćeri u grupi koja podliježe konsolidiranom nadzoru u okviru jedinstvenog nadzornog mehanizma, nadležno je za navedenu provjeru u odnosu na društva kćeri koja imaju odobrenje za rad u njegovoj državi članici.
   Članak 2.
   Istražne ovlasti
   ESB može u skladu s člankom 33. stavcima 3. i 4. Uredbe (EU) br. 1024/2013 izvršavati svoje istražne ovlasti u odnosu na kreditne institucije utvrđene u Prilogu.
   Članak 3.
   Stupanje na snagu
   Ova Odluka stupa na snagu 6. veljače 2014.

      Sastavljeno u Frankfurtu na Majni 4. veljače 2014.

            Predsjednik ESB-a

         Mario DRAGHI

      (1)  SL L 287, 29.10.2013., str. 63.

      (2)  Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.).

      PRILOG

         INSTITUCIJE UKLJUČENE U SVEOBUHVATNU PROCJENU

         Belgija

      AXA Bank Europe SA
      Belfius Banque SA
      Dexia NV (1)

      Investar (holding Argenta Bank- en Verzekeringsgroep)
      KBC Group NV
      The Bank of New York Mellon SA

         Njemačka

      Aareal Bank AG
      Bayerische Landesbank
      Commerzbank AG
      DekaBank Deutsche Girozentrale
      Deutsche Apotheker- und Ärztebank eG
      Deutsche Bank AG
      DZ Bank AG Deutsche Zentral-Genossenschaftsbank
      HASPA Finanzholding
      HSH Nordbank AG
      Hypo Real Estate Holding AG
      IKB Deutsche Industriebank AG
      KfW IPEX-Bank GmbH
      Landesbank Baden-Württemberg
      Landesbank Berlin Holding AG
      Landesbank Hessen-Thüringen Girozentrale
      Landeskreditbank Baden-Württemberg-Förderbank
      Landwirtschaftliche Rentenbank
      Münchener Hypothekenbank eG
      Norddeutsche Landesbank-Girozentrale
      NRW.Bank
      SEB AG
      Volkswagen Financial Services AG
      WGZ Bank AG Westdeutsche Genossenschafts-Zentralbank
      Wüstenrot & Württembergische AG s obzirom na Wüstenrot Bank AG Pfandbriefbank i Wüstenrot Bausparkasse AG

         Estonija

      AS DNB Bank
      AS SEB Pank
      Swedbank AS

         Irska

      Allied Irish Banks plc
      Merrill Lynch International Bank Limited
      Permanent tsb plc.
      The Governor and Company of the Bank of Ireland
      Ulster Bank Ireland Limited

         Grčka

      Alpha Bank, S.A.
      Eurobank Ergasias, S.A.
      National Bank of Greece, S.A.
      Piraeus Bank, S.A.

         Španjolska

      Banco Bilbao Vizcaya Argentaria, S.A.
      Banco de Sabadell, S.A.
      Banco Financiero y de Ahorros, S.A.
      Banco Mare Nostrum, S.A.
      Banco Popular Español, S.A.
      Banco Santander, S.A.
      Bankinter, S.A.
      Caja de Ahorros y M.P. de Zaragoza, Aragón y Rioja
      Caja de Ahorros y Pensiones de Barcelona
      Caja España de Inversiones, Salamanca y Soria, CAMP
      Cajas Rurales Unidas, Sociedad Cooperativa de Crédito
      Catalunya Banc, S.A.
      Kutxabank, S.A.
      Liberbank, S.A.
      MPCA Ronda, Cádiz, Almería, Málaga, Antequera y Jaén
      NCG Banco, S.A.

         Francuska

      Banque centrale de compensation (LCH Clearnet)
      Banque PSA Finance
      BNP Paribas
      C.R.H. – Caisse de refinancement de l’habitat
      Groupe BPCE
      Groupe Crédit agricole
      Groupe Crédit mutuel
      HSBC France
      La Banque postale
      BPI France (Banque publique d’investissement)
      RCI Banque
      Société de financement local
      Société générale

         Italija

      Banca Carige S.P.A. - Cassa di Risparmio di Genova e Imperia
      Banca Monte dei Paschi di Siena S.p.A.
      Banca Piccolo Credito Valtellinese, Società Cooperativa
      Banca Popolare Dell’Emilia Romagna - Società Cooperativa
      Banca Popolare Di Milano - Società Cooperativa A Responsabilità Limitata
      Banca Popolare di Sondrio, Società Cooperativa per Azioni
      Banca Popolare di Vicenza - Società Cooperativa per Azioni
      Banco Popolare - Società Cooperativa
      Credito Emiliano S.p.A.
      Iccrea Holding S.p.A
      Intesa Sanpaolo S.p.A.
      Mediobanca - Banca di Credito Finanziario S.p.A.
      UniCredit S.p.A.
      Unione Di Banche Italiane Società Cooperativa Per Azioni
      Veneto Banca S.C.P.A.

         Cipar

      Bank of Cyprus Public Company Ltd
      Co-operative Central Bank Ltd
      Hellenic Bank Public Company Ltd
      Russian Commercial Bank (Cyprus) Ltd

         Latvija

      ABLV Bank, AS
      AS SEB banka
      Swedbank

         Luksemburg

      Banque et Caisse d’épargne de l’Etat, Luxembourg
      Clearstream Banking SA
      Precision Capital S.A. (Holding of Banque internationale à Luxembourg and KBL European Private Bankers SA)
      RBC Investor Services Bank SA
      State Street Bank Luxembourg SA
      UBS (Luxembourg) SA

         Malta

      Bank of Valletta plc
      HSBC Bank Malta plc

         Nizozemska

      ABN AMRO Bank N.V.
      Bank Nederlandse Gemeenten N.V.
      Coöperatieve Centrale Raiffeisen-Boerenleenbank B.A.
      ING Bank N.V.
      Nederlandse Waterschapsbank N.V.
      The Royal Bank of Scotland N.V.
      SNS Bank N.V.

         Austrija

      BAWAG P.S.K. Bank für Arbeit und Wirtschaft und Österreichische Postsparkasse AG
      Erste Group Bank AG
      Raiffeisenlandesbank Oberösterreich AG
      Raiffeisenlandesbank Niederösterreich-Wien AG
      Raiffeisen Zentralbank Österreich AG
      Österreichische Volksbanken-AG zajedno s kreditnim institucijama povezanim u skladu s člankom 10. Uredbe (EU) br. 575/2013 Europskog parlamenta i Vijeća (2).

         Portugal

      Banco BPI, SA
      Banco Comercial Português, SA
      Caixa Geral de Depósitos, SA
      Espírito Santo Financial Group, SA

         Slovenija

      Nova Kreditna Banka Maribor d.d.
      Nova Ljubljanska banka d. d., Ljubljana
      SID - Slovenska izvozna in razvojna banka, d.d., Ljubljana

         Finska

      Danske Bank Oyj
      Nordea Bank Finland Abp
      OP-Pohjola Group

         Slučajevi u kojima je jedna ili više među tri najznačajnije kreditne institucije u državi članici sudionici društvo kći bankovnih grupa koje su već uključene u gornji popis:

         Malta

      Deutsche Bank (Malta) Ltd

         Slovačka

      Slovenská sporiteľňa, a.s.
      Všeobecná úverová banka, a.s.
      Tatra banka, a.s.

         (1)  Metodologija procjene za ovu grupu vodit će računa o posebnim okolnostima u kojima se nalazi te osobito o činjenici da je opsežna procjena njezinog financijskog položaja i profila rizika već provedena u okviru plana započetog u listopadu 2011. i odobrena od strane Europske komisije 28. prosinca 2012.

         (2)  Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.).